internet vaartha 338 Views
పిఎం బీమా పథకాలపై ప్రతిపాదనలు
న్యూఢిల్లీ : ప్రధాన మంత్రి జన్‌సురక్ష యోజన పరిధిలో ప్రీమియం వసూళ్లు ఏమాత్రం పెరగలేదు. అలాగే ప్రీమియంపెంచాలన్న ప్రతిపాద నలు కూడా ఆమోదం పొందలేదు. 2017-18 నుం చి పరిశీలిస్తామన్న సంకేతం మాత్రం బ్యాంకులకు అందింది. వ్యక్తిగతమ్రాదబీమా పథకాలు, జీవిత బీమా పథకాలల్లో కొన్ని క్లెయింలు మాత్రం వస్తు న్నాయని తేలింది. అటల్‌పెన్షన్‌ యోజన కింద బీమా పథకంతోపాటు ప్రమాదబీమా పథకం కూడా ఉంది. ప్రధానమంత్రి జీవన్‌ జ్యోతి బీమా యోజన, ప్రధానమంత్రి సురక్ష బీమా యోజన పథకాలు ఇప్ప టికీ అమలులో ఉన్నాయి. వీటిని ప్రారంభించి 11 నెలలు అయింది. ఇప్పటివరకూ 124 మిలియన్‌ పాలసీలను విక్రయించినట్లు తేలింది. ప్రీమియంలు పెంచాలన్నప్రతిపాదన వెళ్ళినప్పటికీ ఈ ఏడాది ఉండకపోవచ్చన్నతి అంచనా. 2018 ఆర్థిక సంవత్సరంలో మాత్రం కొంత హేతుబద్దీకరణ ఉంటుం ది. రెండులక్షల బీమా కవరేజి ప్లాన్లు  ఉన్న వాటికి ప్రీమియం 12 రూపాయలు వ్యక్తిగత ప్రమాద బీమా, 330 జీవితబీమాకు వసూలు చేస్తున్నారు. ప్రైవేటురంగం ఎక్కువగా పాలుపంచుకుంది. బీమాకవర్‌ వ్యయం తక్కువగా ఉందని, సర్వీస్‌ వ్యయం పెరుగుతోందని కంపెనీలు పేర్కొంటు న్నాయి. 12 రూపాయల్లో బీమా కంపెనీకి పదిరూపాయలు పోతుంది. ఒక రూపాయి రీయింబర్స్‌మెంట్‌ ఖర్చు లుగా ఉంటాయి. మరో రూపాయి పాలనాపరమైన ఖర్చుల కింద జమ చేస్తున్నారు. పట్టణ ప్రాంతాలకంటే గ్రామీణ ప్రాంతాల్లో ఎక్కువ నమోదు జరిగింది. 70 ఏళ్లవరకూ ప్రమాదబీమా ఉంది. ఒకటికంటే ఎక్కువ ఖాతాలున్నా ప్ర్రీమియం వసూళ్లు జరిగినా ఒకే ఖాతాకింద ఉంటుంది. మోసపూరిత క్లెయింలు కూడా పెరిగాయి. దీనివల్ల ఎక్కువ నష్టాలు వస్తు న్నాయి. ఈ నెల ఆరవ తేదీనాటికి దేశంలోని అటల్‌ పెన్షన్‌ యోజనలో గ్రామీణ ప్రాంతాల్లో పురుషులు 7,46,249మంది, మహిళలు 3,98,745 మంది ఎన్‌రోల్‌ అయ్యారు. ప్రధానమంత్రి జీవన్‌ జ్యోతి బీమా యోజన కింద 91,40,774 మందిగ్రామీణ ప్రాంతాల్లో పురుషులు, 56,56వేల 1890 మంది మహిళలు ఎన్‌రోల్‌ అయ్యారు. ఇక ప్రమాదబీమా కిందగ్రామీణప్రాంతాల్లోపురుషులు 2,96,42,403 మందికాగా మహిళలు 1,99,58,070 మంది వర కూ ఉన్నారు. ఇక పట్టణ ప్రాంతాల్లో అటల్‌ పెన్షన్‌ కు 8,35,888 మంది పురుషులు, మహిళలు 4,75,440మంది వరకూ ఎన్‌రోల్‌ అయ్యారు. జీవన్‌జ్యోతి పథకంలో 94,24,453మంది పురుషులు, 53,37,441 మంది మహిళలున్నారు. ఇక సురక్ష బీమా కింద 2,81,12,776 మంది పురుషులు, 1,63,79,942 మంది మహిళలు న్నారు. మొత్తం మీద అటల్‌పెన్షన్‌ యోజన పథకానికి 24,56,442 మంది, జీవన్‌జ్యోతికి 2,95,58,858 మంది, సురక్షబీమాకు 9,40,93 వేల 191 మంది బీమా పాలసీలు తీసుకున్నట్లు తేలింది. అతితక్కువ ప్రీమియంలను పెంచాలన్న ప్రతిపాదన బహుశా 2018 నాటికిగాని అమలుకు రాకపోవచ్చని బీమా రంగ నిపుణుల అంచనా.